Una rosa pro Santu Valentinu
(Ulassai – 14/02/2001)

Dae su tou caru Giovanninu
Rezi, o prenda amada, gioiosa
Chi continu sincera e amorosa
Pro barant’annos mi sese a vicinu

E oe pro sa festa ‘e Valentinu
Offro a tie custa amena rosa
E impare a issa, cara isposa,
cun sa rosa unu asu genuinu.

Rezila dae coro custu die
Ca deo ti la offro ‘e bonu coro
Sa rosa chi as tantu preferida

Su pensamentu meu sempre a tie
Es rivoltu, o amabile tesoro,
vera cumpanza de totta sa vida.

Poesia dedicada a muzere mia Assunta Chessa
Pro Santu Valentinu.